কৃতজ্ঞ আলিয়া ভাট
সংস্কৃতি অঙ্গন ॥ জানুয়ারী ১৮, ২০১৫ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট
সংস্কৃতি ডেস্ক ॥ বলিউড অভিনেত্রী আলিয়া ভাট নিজের বিষয়ে সম্প্রতি নতুন তথ্য দিয়েছেন। তিনি বলেন তাঁর জীবনে গুরুত্বপূর্ণ ব্যক্তি হচ্ছেন তাঁর ড্রাইভার। নিজের ড্রাইভারকে গুরুত্বপূর্ণ মানুষ আখ্যায়িত করে তিনি বলেন, যে মানুষটি আমায় স্কুটার এবং গাড়ি চালানো শিখিয়েছেন, আমার কাজের প্রয়োজনে সবচেয়ে কম সময়ে পৌঁছে দেন, তিনি আমার ড্রাইভার। আমার জীবনের সবচেয়ে গুরুত্বপূর্ণ মানুষ। তার নাম সুনীল। তিনি আমার প্রতিটি বিজ্ঞাপন দেখেন। এমনকি বিজ্ঞাপন দেখে অন্যদের প্রতিক্রিয়া কি হয়, তা লক্ষ্য করেন। সমালোচকের মতো আমার কাজের পোস্টমর্টেম করেন।
তার কাছে আমি সত্যিই কৃতজ্ঞ। বলিউড অভিনেত্রী আলিয়া সবচেয়ে কম বয়সে, কোকাকোলা, গার্নিয়ার, মেবিলাইনসহ নামী দামী ব্র্যান্ডের এ্যাম্বাসেডর হয়েছেন। তাই যে কোন পুরস্কার বা এ্যাওয়ার্ড তো আশা করাই যায়। এরই ধারাবাহিকতায় এবার আলিয়া ভাটকে ব্র্যান্ড এ্যাম্বাসেডর অব দ্য ইয়ার খেতাবে ভূষিত করেছে এনডিটিভি কর্তৃপক্ষ। শুক্রবার এনডিটিভি কার এ্যান্ড বাইক এ্যাওয়ার্ড অনুষ্ঠানে এ খেতাব দেয়া হয় তাঁকে। এ অনুষ্ঠানে দেয়া বক্তৃতায় এ তথ্য জানান ২১ বছর বয়সী আলিয়া।
# আলিয়া